વર્ષ 1987થી 1997 સુધી રૂ. 1 કરોડથી વધુ રકમની કરચોરી કરી ટેક્સ નહીં ભરનાર આરોપી ઇન્દ્રવદન દરબાર સામે 12 કેસ કરવામાં આવ્યા હતા. જેમાં છ ફોજદારી અને છ ઇનકમ ટેક્સની કલમ હેઠળના કેસો નોંધાયા હતા. આ પૈકી 11 કેસોમાં એડિશનલ ચીફ મેટ્રોપોલિટન મેજિસ્ટ્રેટ કે.જે. દરજીએ આરોપીને ગુનેગાર ઠેરવી બે વર્ષ કેદની સજા ફટકારી છે. જ્યારે એક કેસમાં આરોપીને શંકાનો લાભ આપી છોડી મૂકવામાં આવ્યો છે. કોર્ટે ચુકાદામાં નોંધ્યું હતું કે, આરોપી સામે ગુનો પુરવાર થાય છે ત્યારે આવા કેસમાં તેની સામે દયા ન દાખવી શકાય.